SET พรุ่งนี้ทรงตัว จับตาแนวรับ 1,380 จุด
โบรกฯมองแนวโน้มวันพรุ่งนี้ (25 พ.ค.) ยังมองไม่เปลี่ยนไปมาก หากดีดตัวขึ้นไปต่อก็คงมีอัพไซด์จำกัด โดยให้แนวต้าน 1,390-1,400 จุด ซึ่งไม่น่าจะผ่านไปง่ายนัก ขณะที่แนวรับให้ไว้ที่ 1,380 จุด ลุ้นให้ยืนได้ เพราะหากยืนไม่อยู่มีโอกาสลงไปทดสอบที่ 1,370 และ 1,360 จุด
24 พ.ค. 2559

น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยถึงตลาดหุ้นไทยวันนี้ (24 พ.ค.) แกว่งผันผวนในกรอบไปไหนได้ไม่ไกล แต่พลิกกลับมายืนในแดนบวกเป็นส่วนใหญ่ในช่วงบ่ายและปิดบวกตามทิศทางตลาดยุโรปและดาวโจนส์ฟิวเจอร์ส
ขณะที่ปัจจัยที่ยังกดดันอยู่เป็นเรื่องเดิมคือความกังวลธนาคารกลางสหรัฐ (FED) จะปรับขึ้นอัตราดอกเบี้ยในการประชุมเดือน มิ.ย.นี้มีน้ำหนักมากขึ้น รวมทั้งราคาน้ำม้นยังผันผวนค่อนข้างนสูง ขณะที่ปัจจัยในประเทศยังไม่มีประเด็นเด่นชัด
แนวโน้มวันพรุ่งนี้ (25 พ.ค.) ยังมองไม่เปลี่ยนไปมาก หากดีดตัวขึ้นไปต่อก็คงมีอัพไซด์จำกัด โดยให้แนวต้าน 1,390-1,400 จุด ซึ่งไม่น่าจะผ่านไปง่ายนัก ขณะที่แนวรับให้ไว้ที่ 1,380 จุด ลุ้นให้ยืนได้ เพราะหากยืนไม่อยู่มีโอกาสลงไปทดสอบที่ 1,370 และ 1,360 จุด
อย่างไรก็ตาม เชื่อว่าตลาดฯ คงยังแกว่งตัวอยู่แบบนี้ไปจนกว่าจะมีปัจจัยใหม่เข้ามา คำแนะนำ หากตลาดซึม ๆ จะเทรดดิ้งก็ต้องระวังเป็นพิเศษ เพราะตลาดเหวี่ยงในกรอบจำกัด และแนะนำเลือกซื้อหุ้นรายตัว
 
หลักทรัพย์ที่มีมูลค่าการซื้อขายสูงสุด 5 อันดับแรก
PTT ปิดที่ 295.00 บาท ลดลง 4.00 บาท
IVL ปิดที่  31.50 บาท เพิ่มขึ้น 2.00 บาท
CPALL ปิดที่  47.75 บาท ลดลง 0.25 บาท
AOT ปิดที่ 394.00 บาท ลดลง 2.00 บาท
SCC ปิดที่ 466.00 บาท ลดลง 6.00 บาท